# Dia de la Infància

El Dia Universal del Nen o de la Infància, és un dia consagrat a la fraternitat i a la comprensió entre els nens del món. Aquest està destinat a fomentar el benestar i els drets dels nens del món. L'any 1954, l'Assemblea General de les Nacions Unides va recomanar que es constituís a tots els països un Dia Universal del Nen i també va suggerir als governs estatals que celebressin aquest dia, en la data que cadascun d'aquests decidís més convenient. L'ONU celebra aquest dia el 20 de novembre, en commemoració a l'aprovació de la Declaració dels Drets del Nen l'any 1959 i de la Convenció sobre els Drets de l'Infant el 1989.
La celebració universal d'aquest dia està motivada pel desig social de donar un impuls positiu al reconeixement dels drets a la salut, a l'educació, a la protecció i a la millora de qualitat de vida de col·lectius generalment desfavorits. Tot això, independentment del lloc del món on hagin nascut.
L'objectiu d'aquest dia, per tant, és recordar a la ciutadania que els nens són el col·lectiu més vulnerable i que pateix més les crisis i els problemes del món.
Sense cap dubte, la infància com a col·lectiu social, pot inscriure's històricament en l'apartat de desfavorits, i la seva vulnerabilitat al llarg dels segles, la qual continua fent necessària una dedicació específica ponderada i una discriminació positiva en les celebracions socials.

## Origen de la celebració

L'any 1989 el món va prometre als nens que faríem tot el possible per protegir i promoure els seus drets a sobreviure i a prosperar, a aprendre i a créixer, per tal que es facin sentir i arribin a un gran potencial. Però, tot i els avenços generals, la situació de molts nens han empitjorat encara més. És per això que, actualment, necessitem noves formes de pensar i actuar, tant adults com menors.
L'Assemblea General de les Nacions Unides es va reunir amb la intenció de reafirmar els drets universals de la infància que se celebrés a cada país del món un dia que es consagraria a la fraternitat i a la comprensió entre els nens del món sencer i es destinés a activitats que desenvolupessin el benestar de tots els nens del món.
La Unió Internacional de Protecció a la Infància va plantejar el 1952 que hauria d'haver-hi un dia especial per a festejar als nens. Un any després, el 1953, quaranta països decidiren unir-se a la commemoració i celebrar-lo també.
De seguida, les Nacions Unides es van sumar a la idea i es decretà per unanimitat que havia d'establir-se una data per a honrar i emfatitzar les necessitats dels nens de tot el món.
Cada país ho celebra en un dia diferent. Per exemple:
| País | Data | Nom | Bandera del país |
| Argentina | 18 d'agost | Día del Niño | Bandera argentina |
| Bolívia | 12 d'abril | Día del Niño | Bandera boliviana |
| Colòmbia | Últim dissabte d'abril | Día Nacional de la Niñez y la Recreación | Bandera colombiana |
| Costa Rica | 9 de setembre | Día del Niño y de la Niña | Bandera de Costa Rica |
| Espanya | 15 d'abril, menys a Madrid → segon diumenge de maig | Día del Niño | Bandera espanyola |
| Paraguay | 16 d'agost | Día del Niño | Bandera del Paraguay |
| Polònia | 1 de juny | Dzién Dziecka | Bandera de Polònia |
| Puerto Rico | Segon diumenge d'agost | Día del Niño | Bandera Puerto Rico |
| Veneçuela | 17 de juliol | Día del Niño | Bandera de Veneçuela |

## Vegeu també

* Nen
* Convenció sobre els drets de l'infant
* Fons de Nacions Unides per a la infància

## Referències

* ↑ «UNICEF».
* ↑ «Gencat.cat». Arxivat de l'original el 2014-11-23.
* ↑ Dia Universal del Nen, en el web de l'ONU
* ↑ «Argentina».
* ↑ «Bolívia». Arxivat de l'original el 2012-08-08.
* ↑ «Colòmbia».
* ↑ «Costa Rica». Arxivat de l'original el 2014-09-11. [Consulta: 4 desembre 2014].
* ↑ «Espanya». Arxivat de l'original el 2015-03-08. [Consulta: 4 desembre 2014].
* ↑ «Paraguay».
* ↑ «Polònia». Arxivat de l'original el 2015-02-26. [Consulta: 4 desembre 2014].
* ↑ «Puerto Rico».
* ↑ «Veneçuela».